Կարոյ Ֆերենցի

**Կարոյ Ֆերենցի** (, ), հունգարացի նկարիչ, իմպրեսիոնիստ ու սիմվոլիստ։ Նադբանյայի գեղանկարչական դպրոցի առաջավոր ներկայացուցիչներից է, որ ձևավորվել է Տրանսիլվանիայի Նադբանյա քաղաքում։ Համարվում է «հունգարական իմպրեսիոնիզմի ու պոստիմպրեսիոնիզմի հայրը» և «ժամանակակից հունգարական նկարչության» հիմնադիրը։ Նկարիչ Բենի Ֆերենցիի հայրն է։

## Կենսագրություն և ստեղծագործություն
Կարոյ Ֆերենցին ծնվել է 1862 թվականին Վիեննայում, հրեական ընտանիքում։ Մայրը մահացել է նրա ծննդից անմիջապես հետո։ Ֆերենցին նախ սովորել է իրավագիտություն ու տնտեսագիտություն, ստացել է համալսարանական դիպլոմ և հետո միայն զբաղվել նկարչությամբ։ Նա ճանապարհորդել է Իտալիայում, իսկ 1887 թվականին սկսել է սովորել Փարիզի Ժյուլիանի ակադեմիայում։ 1889 թվականին տեղափոխվել է Բուդապեշտի մոտակայքում գտնվող Սենտենդրե քաղաք, որտեղ սկսել է աշխատել նատուրալիստական ոճով, որը հիշեցնում էր այդ ժամանակ Ֆրանսիայում մեծ ճանաչում վայելող Ժյուլ Բաստիեն Լեպաժի ստեղծագործությունները։ 1883-1886 թվականներին նա ընտանիքով ապրել է Մյունխենում, որտեղ ծանոթացել է Շիմոն Հոլոշիի հետ։ Հոլոշիի հետ նա տեղափոխվել է Նալբանյա և տեղի «նկարչական գաղութի» առաջատարներից մեկը դարձել։ Նալբանյայում նա մեծ տեղ է հատկացրել պլեներային գեղանկարչությանը։ 1903 թվականին Ֆերենցիի նկարները ցուցադրվել են Բուդապեշտում և արժանացել քննադատների դրական արձագանքներին։

1906 թվականին տեղափոխվել է Բուդապեշտ, որտեղ տեղի նկարչական դպրոցում, որ հետագայում դարձել է գեղարվեստի ուսումնարան, ստացել է պրոֆեսորի պաշտոն։ Նա շարունակել է ամեն ամառ մեկնել Նալբանյա։ Կարոյ Ֆերենցիի՝ Բուդապեշտի շրջանի ստեղծագործությունները հագեցած են սիմվոլիստական դեկորատիվ մոտիվներով, որի գլխավոր թեման մերկ կերպարների, ինչպես նաև աստվածաշնչյան կերպարների պատկերումն էր։

Նկարիչը մահացել է 1917 թվականին։

Սենտենդրեում բացվել է Կարոյ Ֆերենցիի թանգարան։

1966 թվականին Հունգարիայի ազգային պատկերասրահը կազմակերպել է «Նալբանյայի նկարչական գաղութի» ներկայացուցիչների աշխատանքների ցուցահանդես։

### Ընտանիք
Կինը՝ Օլգա Ֆիալկան, եղել է նկարչուհի։ Երեխաներն են՝ Վալեր Ֆերենցի (1885-1954, նկարիչ), Նոեմի Ֆերենցին (1890-1957, գեղարվեստական տեքստիլի վարպետ), Բենի Ֆերենցի (1890-1967, քանդակագործ)։

## Պատկերասրահ

File:Ferenczy, Károly - Boys Throwing Pebbles into the River.jpg|*Գետը քարեր նետող տղաները* (1890)
File:Ferenczy Madárdal.jpg|*Թռչունների երգ* (1893)
File:Ferenczy, Károly - Orpheus (1894).jpg|*Օրփեոս* (1894)
File:Ferenczy, Károly - Archeology (1896).jpg|*Պեղումներ* (1896)
File:Ferenczy, Károly - Sermon on the Mountain (1896).jpg|*Լեռան քարոզ* (1896)
File:Ferenczy, Károly - The Three Magi (1898).jpg|*Երեք մոգեր* (1898)
File:Ferenczy, Károly - Joseph Sold into Slavery by his Brothers (1900).jpg|*Հովսեփը ստրկության է վաճառվում իր եղբայրների կողմից* (1900)
File:Ferenczy, Károly - Isaac´s Sacrifice (1901).jpg|*Աբրահամի զոհաբերությունը* (1901)
File:Károly Ferenczy (1862-1917) Evening in March (1902).jpg|*Մարտյան երեկո* (1902)
File:Ferenczy, Károly - Deposition from the Cross (1903).jpg|*Խաչի տեղաշարժում* (1903)
File:Ferenczy Október 1903.jpg|*Հոկտեմբեր* (1903)
File:Ferenczy, Károly - Painter and Model (1904).jpg|*Նկարիչն ու բնորդը* (1904)
File:Ferenczy, Károly - Morning Sunshine (1905).jpg|*Արևածագ* (1905)
File:Ferenczy, Károly - Riding Children (1905).jpg|*Ձի վարող երեխաներ* (1905)
File:Károly Ferenczy painter (1862-1917) Béni and Noémi.jpg|*Բենի և Նոեմի* (1908)
File:Ferenczy, Károly - Red Wall (1910).jpg|*Կարմիր պատ* (1910)


## Ծանոթագրություններ

## Գրականություն
*  

## Արտաքին հղումներ
* 
* Գեղարվեստը Հունգարիայում

Կատեգորիա:19-րդ դարի նկարիչներ
Կատեգորիա:20-րդ դարի նկարիչներ
Կատեգորիա:Հունգարացի նկարիչներ
Կատեգորիա:Իմպրեսիոնիստ գեղանկարիչներ